ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009482
ขอให้ตรวจสอบการเรียกเก็บเงินค่าที่จอดรถ บริเวณวัดอรุณราชวรารามราชวรมหาวิหาร แขวงวัดอรุณ เขตบางกอกน้อย กรุงเทพมหานคร จุดสังเกตวัดดังกล่าวอยู่ติดกับโรงพยาบาลศิริราช ปิยมหาราชการุณย์ ถนนวังหลัง แขวงศิริราช เขตบางกอกน้อย กรุงเทพมหานคร เนื่องจากเมื่อวันที่ 28 กุมภาพันธ์ 2566 ช่วงเวลาประมาณ 11.00 น. ผู้ร้องได้ขับรถเดินทางไปยังบริเวณวัดอรุณฯ เพื่อหาที่จอดรถบริเวณดังกล่าว แต่พบเห็นบุคคลทั้งหมด 7 คน (ไม่ทราบชื่อ-นามสกุล) โดยมีบุคคลที่ 1 เพศชาย สวมเสื้อแขนสั้นสีดำกางเกงวอล์มขายาว รูปร่างท้วม สูงประมาณ 165 เซนติเมตร ผิวสีดำ ผมสั้น บุคคลที่ 2 เพศชาย สวมเสื้อวอล์มแขนยาวสีดำ รูปร่างผอม สูงประมาณ 170 เซนติเมตร ผิวสีดำ ผมสั้น บุคคลที่ 3 เพศชาย สวมเสื้อวินแขนยาว หมายเลขเสื้อ 46 กางเกงยีน รูปร่างท้วม สูงประมาณ 167 เซนติเมตร สีผิวดำ ผมสั้น บุคคลที่ 4 เพศชาย สวมเสื้อแขนสั้นสีดำกางเกงขาสั้น รูปร่างท้วม สูงประมาณ 165 เซนติเมตร สีผิวดำ ผมโล้น โดยมีรอยสักเต็มบริเวณขาทั้งสองข้าง บุคคลที่ 5 เพศชาย สวมเสื้อวินกางเกงยีนและสวมหมวกแก๊ป รูปร่างสันทัด สูงประมาณ 168 เซนติเมตร สีผิวแทน บุคคลที่ 6 เพศชาย สวมเสื้อแขนสั้นสีเทาลาย กางเกงยีนสีเทา รูปร่างสันทัด สูงประมาณ 170 เซนติเมตร สีผิวแทน ตัดผมเกรียน และบุคคลที่ 7 เพศชาย สวมเสื้อแขนสั้นสีเทา กางเกงวอล์มสีเทา รูปร่างสมส่วน สูงประมาณ 175 เซนติเมตร สีผิวแทน ตัดผมเกรียน สวมหมวกชาวนา สีผิวดำ ได้ทำการโบกรถอยู่บริเวณหน้าวัดอรุณฯ ได้สอบถามกับทางผู้ร้องว่า "จอดรถไหมถ้าจอดจะพาไป" และทำการขับขี่รถจักรยานยนต์ จำนวน 7 คัน (ไม่ทราบหมายเลขทะเบียน) แต่ผู้ร้องทราบรายละเอียดเพียงจำนวน 4 คัน คันที่ 1 ยี่ห้อ Honda Wave สีดำ คันที่ 2 Honada clik125 สีน้ำเงิน คันที่ 3 Honda Wave สีแดง และคันที่ 4 Honda M-max สีขาว นำพาผู้ร้องไปจอดรถและเรียกเก็บเงินค่าที่จอดรถจำนวน 100 บาท (หนึ่งร้อยบาทถ้วน) โดยชี้แจงกับทางผู้ร้องว่า คิดค่าวินจำนวนเงิน 40 บาท (สี่สิบบาทถ้วน) และค่าที่จอดจำนวนเงิน 60 บาท (หกสิบบาทถ้วน) ส่งผลให้ผู้ร้องและประชาชนได้รับความเดือดร้อน ประกอบกับผู้ร้องแจ้งว่ามีประชาชนอีกเป็นจำนวนมากที่ประสบปัญหาถูกเรียกเก็บเงินดังกล่าวเช่นเดียวกัน จึงประสงค์ให้หน่วยงานที่เกี่ยวข้องดำเนินการตรวจสอบการเรียกเก็บเงินค่าที่จอดรถบริเวณวัดอรุณราชวรารามราชวรมหาวิหาร เพื่อบรรเทาความเดือดร้อนของผู้ร้องและประชาชนต่อไป เบื้องต้นเคยแจ้งเรื่องไปยังศูนย์ดำรงธรรม กระทรวงมหาดไทยแล้ว (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata